pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีหารือทางโทรศัพท์กับนายกรัฐมนตรีอินเดียเกี่ยวกับความร่วมมือภายใต้สถานการณ์แพร่ระบาดของไวรัสโควิด-๑๙ [กระทรวงการต่างประเทศ]
วันเสาร์ที่ 2 พฤษภาคม 2563
นายกรัฐมนตรีหารือทางโทรศัพท์กับนายกรัฐมนตรีอินเดียเกี่ยวกับความร่วมมือภายใต้สถานการณ์แพร่ระบาดของไวรัสโควิด-๑๙ [กระทรวงการต่างประเทศ]
นายกรัฐมนตรีหารือทางโทรศัพท์กับนายกรัฐมนตรีอินเดียเกี่ยวกับความร่วมมือภายใต้สถานการณ์แพร่ระบาดของไวรัสโควิด-๑๙
เมื่อวันที่ ๑ พฤษภาคม ๒๕๖๓ นายนเรนทร โมที นายกรัฐมนตรีอินเดียได้โทรศัพท์มาหารือกับ พลเอก ประยุทธ์ จันทร์โอชา นายกรัฐมนตรี เกี่ยวกับความร่วมมือภายใต้สถานการณ์แพร่ระบาดของไวรัสโควิด-๑๙ โดยทั้งสองฝ่ายพร้อมร่วมมือกันแก้ไขปัญหาและส่งเสริมความร่วมมือกันในมิติต่าง ๆ ในฐานะมิตรประเทศที่ใกล้ชิด
นายกรัฐมนตรีอินเดียชื่นชมรัฐบาลไทยที่สามารถรับมือกับสถานการณ์การระบาดของโควิด-๑๙ ได้เป็นอย่างดี ขณะที่นายกรัฐมนตรีเชื่อมั่นว่ารัฐบาลอินเดียจะสามารถบริหารจัดการและก้าวข้ามวิกฤตดังกล่าวได้เช่นกัน ทั้งสองฝ่ายขอบคุณสําหรับการดูแลคนชาติของตนที่ตกค้างในประเทศของแต่ละฝ่าย ที่ผ่านมา รัฐบาลอินเดียได้อํานวยความสะดวกการอพยพคนไทยกลับจากพื้นที่ต่าง ๆ ของอินเดียด้วยดี โดยฝ่ายไทยได้ขอความร่วมมือจากฝ่ายอินเดียสําหรับการอพยพในช่วงต่อไปด้วย นอกจากนี้ อินเดียพร้อมจะสนับสนุนการส่งออกยาและเวชภัณฑ์โดยเฉพาะยาไฮดรอกซีคลอโรควิน (Hydroxychloroquine) ให้แก่ไทยตามคําขอ ผู้นําทั้งสองเห็นพ้องที่ร่วมมือกันในด้านการวิจัยและพัฒนาทางการแพทย์ทั้งในกรอบทวิภาคีและอาเซียน โดยจะแต่งตั้งผู้ประสานงานของแต่ละฝ่ายเพื่อจัดทําแผนความร่วมมือร่วมกันต่อไป
โอกาสนี้ ทั้งสองฝ่ายได้หารือถึงแนวทางการส่งเสริมความร่วมมือด้านเศรษฐกิจและมิติอื่น ๆ เพื่อเตรียมความพร้อมสําหรับบริบทโลกที่จะเปลี่ยนแปลงไปภายหลังโควิด-๑๙ ทั้งนี้ ฝ่ายไทยได้ขอให้ฝ่ายอินเดียพิจารณาเรื่องการเข้าร่วมความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership: RCEP) ด้วย
รัฐบาลไทย-ข่าวทำเนียบรัฐบาล-“ยุติธรรม” พัฒนาศักยภาพบุคลากรสำนักงานกองทุนยุติธรรม
วันพฤหัสบดีที่ 7 กุมภาพันธ์ 2562
“ยุติธรรม” พัฒนาศักยภาพบุคลากรสํานักงานกองทุนยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการอบรมเพื่อพัฒนาศักยภาพบุคลากรสํานักงานกองทุนยุติธรรม
ในวันพุธที่ ๖ กุมภาพันธ์ ๒๕๖๒ เวลา ๐๘.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการอบรมเพื่อพัฒนาศักยภาพบุคลากรสํานักงานกองทุนยุติธรรม โดยมีวัตถุประสงค์เพื่อเสริมสร้างพัฒนาศักยภาพและสมรรถนะในด้านจิตมุ่งมั่นบริการและปฏิบัติงานด้วยความซื่อสัตย์สุจริต ส่งเสริมให้มีความรู้ความเข้าใจ ทักษะและพัฒนาทีมงานที่มีประสิทธิภาพ มีการแลกเปลี่ยนความคิด ทัศนคติ และประสบการณ์ในการปฏิบัติงาน เพื่อประโยชน์ในการปฏิบัติราชการทํางานร่วมกันอย่างมีความสุข รวมทั้งมีความรักและผูกพันในองค์กร โดยมี นายธวัชชัย ไทยเขียว รองปลัดกระทรวงยุติธรรม นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรมพร้อมด้วย ข้าราชการ พนักงานราชการ และเจ้าหน้าที่ผู้ปฏิบัติงานภารกิจกองทุนยุติธรรม จํานวน ๕๙ คน เข้าร่วมฯ
โอกาสนี้ ปลัดกระทรวงยุติธรรม กล่าวว่า ภารกิจงานกองทุนยุติธรรมเป็นงานที่มีแต่บวกและได้บุญ เพราะได้ให้ความช่วยเหลือให้ประชาชนเข้าถึงความเป็นธรรม และจากคํากล่าวที่ว่า “ความยุติธรรมที่ล่าช้าคือความไม่ยุติธรรม” กระทรวงยุติธรรมจึงได้สร้างระบบการทํางาน ให้มีความรวดเร็วเพื่อให้การทํางานไปสู่เป้าหมาย การช่วยเหลือประชาชนให้พ้นจากความทุกข์ยาก โดยนโยบายจากรองนายกรัฐมนตรีและรัฐมนตรีว่าการกระทรวงยุติธรรม ได้ให้ความสําคัญกับการพัฒนางานงบประมาณควบคู่กับการพัฒนาคน ซึ่งการปรับวิธีคิด (mindset) มีจิตบริการในการทํางาน เอาใจเขามาใส่ใจเรา เพื่อให้ประชาชนที่เดือดร้อนได้รับการช่วยเหลือ ตามกรอบระยะเวลาที่เหมาะสม เจ้าหน้าที่ทุกคนจึงต้องมีทักษะที่เข้าใจในกรอบภารกิจและการทํางานและบทบาทหน้าในภาพรวมทํางานร่วมกับผู้อื่นได้ เปรียบการทํางานเป็นเหมือนทีมฟุตบอล หากจะทํางานให้มีประสิทธิภาพ ทุกคนในทีมต้องรู้บทบาทหน้าที่ แบ่งขอบเขตงานอย่างชัดเจน และสามารถสลับเปลี่ยนหน้าที่ทดแทนกันเพื่อเพิ่มศักยภาพของงาน ตลอดจนตระหนักถึงการมีส่วนร่วมเป้าหมายสําคัญคือการทํางานตามแนวทาง “ยุติธรรมใส่ใจ” เสริมสร้างทักษะการปฏิบัติงานด้านการให้บริการประชาชนเพื่อลดความเหลื่อมล้ําในสังคม
ทั้งนี้ โครงการอบรมดังกล่าวจัดขึ้นระหว่างวันที่ ๖ - ๙ กุมภาพันธ์ ๒๕๖๒ ณ โรงแรมทีเค พาเลซ แอนด์ คอนเวนชั่น กรุงเทพมหานคร และศูนย์การทหารราบ ค่ายธนะรัชต์ ปราณบุรี จังหวัดประจวบคีรีขันธ์
รัฐบาลไทย-ข่าวทำเนียบรัฐบาล-แนวทาง booking หลักสูตรอบรมครู สพฐ.
วันจันทร์ที่ 28 พฤษภาคม 2561
แนวทาง booking หลักสูตรอบรมครู สพฐ.
สํานักงานคณะกรรมการการศึกษาขั้นพื้นฐาน (สพฐ.) ชี้แจงแนวทางการดําเนินงานของผู้บริหารโรงเรียนและข้าราชการครู เกี่ยวกับระบบ Booking ก่อนการ Shopping เข้าอบรมหลักสูตรการพัฒนาข้าราชการครู สพฐ. ปีงบประมาณ 2561
สํานักงานคณะกรรมการการศึกษาขั้นพื้นฐาน (สพฐ.) ชี้แจงแนวทางการดําเนินงานของผู้บริหารโรงเรียนและข้าราชการครู เกี่ยวกับระบบBookingก่อนการShoppingเข้าอบรมหลักสูตรการพัฒนาข้าราชการครูสพฐ. ปีงบประมาณ2561ตั้งแต่วันที่ 28 พ.ค. - 3 มิ.ย.61โดยให้ครูเข้าระบบ training.obec.go.th เพื่อตรวจสอบสถานะหลักสูตรและค่าใช้จ่ายไปราชการ ส่วน ผอ.โรงเรียน อนุมัติให้ไปราชการเพื่อเข้ารับการอบรม
ข้อมูลเพื่อชี้แจง ระบบ booking
1. ระบบ Booking เป็นการสํารวจความต้องการของครูก่อนเริ่มการ Shopping หลักสูตร เพื่อลดค่าใช้จ่ายในการเดินทาง และช่วยให้หน่วยพัฒนาทราบความต้องการของครู
2. ข้อมูลการ Booking ที่ผ่านมาได้ช่วยให้เกิดการประสานงานกันระหว่างเขตพื้นที่ และหน่วยพัฒนา (ในกรณีที่จํานวนครูเพียงพอต่อการเปิดรุ่น) ทําให้สามารถจัดรุ่นหลักสูตรที่เหมาะสมกับพื้นที่กว่า 40,000 รายการ ข้อมูลเหล่านี้จะกลายเป็นการ "ลงทะเบียนหลักสูตรล่วงหน้า" โดยอัตโนมัติ และเงินคูปองครูจะถูกหักตามค่าลงทะเบียนที่หน่วยพัฒนาแจ้งไว้
3. ในกรณีที่หน่วยพัฒนาไม่สามารถประสานงานกับเขตได้ หรือไม่สามารถเปิดรุ่นได้ในบางเขตอาจจะเนื่องจากมีความต้องการไม่เพียงพอ รายการ Booking สําหรับหลักสูตรเหล่านั้นจะถูกยกเลิก เพื่อคืนเงินคูปองครูให้ และเปิดโอกาสให้ครูไป Shopping หลักสูตรอื่นหรือหลักสูตรเดิมที่จัดนอกเขตพื้นที่ได้ เป็นการคืนอํานาจให้ครูตามแนวนโยบาย
4. อาจมีหลักสูตรหลายหลักสูตร ที่หน่วยพัฒนาตัดสินใจไม่เปิดรุ่นหลังจากเห็นความต้องการของครู ซึ่งหลักสูตรจะหายไปจากระบบ
5. การรองรับระบบได้ประสานงานกับ DGA (เดิมคือ สรอ. EGA)เพื่อทําการปรับขนาดของเครื่องเซิร์ฟเวอร์ให้รองรับการ shopping ในวันที่ 28 พ.ค. และได้ดําเนินการนําเข้ารุ่นหลักสูตรที่ทางสถาบันคุรุพัฒนาส่งข้อมูลมา เป็นจํานวน 2,455 รุ่น และทําการลงทะเบียนหลักสูตรล่วงหน้าจากข้อมูล Booking เป็นจํานวน 45,258 รายการ เพื่อเตรียมความพร้อมให้ครูเข้าระบบได้อย่างมีประสิทธิภาพ
6. ระบบ training.obec.go.th เปิดให้ข้าราชการครูทําการตรวจสอบสถานะและเลือกหลักสูตรได้ ในวันที่ 28 พ.ค.61 ตั้งแต่เวลา 09.00 น. - 3 มิ.ย.61
6.1 ผอ.โรงเรียนเข้าระบบเพื่อทําการอนุมัติการให้ข้าราชการครูเข้ารับการอบรม ตั้งแต่วันที่ 28 พ.ค.-3 มิ.ย.61 ผ่านเว็บไซต์http://training.obec.go.th/admin
6.2 ข้าราชการครูเข้าเว็บไซต์http://training.obec.go.thเพื่อ
- ตรวจสอบสถานะว่าตนเองอบรมรุ่นใด วันที่และสถานที่ใด
- กรณี Booking แล้วไม่ได้รุ่นอบรมหรืองบประมาณเหลือ สามารถเลือกหลักสูตร(Shopping) ได้
- ทําเรื่องขออนุมัติไปราชการพร้อมส่งเอกสารยืมเงิน (ระบุค่าพาหนะเดินทาง)
ขอบคุณ,
นางเกศทิพย์ ศุภวานิช
ผู้อํานวยการสํานักพัฒนาครูและบุคลากรการศึกษาขั้นพื้นฐาน (สพค.) สพฐ.
28 พ.ค.61เวลา 9.30 น.
Written byบัลลังก์ โรหิตเสถียร
Editorบัลลังก์ โรหิตเสถียร
ขอบคุณข้อมูลผอ.สพค.
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมพร้อมรับมือโรคอหิวาต์แอฟริกาในสุกร
วันศุกร์ที่ 1 มีนาคม 2562
กระทรวงเกษตรฯ เตรียมพร้อมรับมือโรคอหิวาต์แอฟริกาในสุกร
กระทรวงเกษตรฯ เตรียมพร้อมรับมือโรคอหิวาต์แอฟริกาในสุกร มุ่งดําเนินการควบคุมและป้องกันการเกิดโรคหรือการนําเข้าสุกร เพื่อไม่ให้กระทบต่อภาคอุตสาหกรรมสุกรของประเทศไทย
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ โดยกรมปศุสัตว์ ได้จัดทําแผนเตรียมความพร้อมรับมือโรคอหิวาต์แอฟริกาในสุกร โดยมีระยะเวลาการดําเนินการ 3 ระยะ 8 มาตรการ โดยเสนอเป็นวาระแห่งชาติ มีกรอบวงเงินงบประมาณในการดําเนินการ 3 ปี (พ.ศ. 2562 - 2564) เป็นเงินจํานวน 1,822,542,900 บาท ประกอบด้วย 1) การเฝ้าระวัง ป้องกันและควบคุมโรค 2) การทําลายและค่าชดใช้ในการทําลายสุกรและซากสุกร และ 3) งบกลางในปีงบประมาณ 2562 สํารองจ่ายกรณีฉุกเฉินใช้เพื่อดําเนินการเฝ้าระวัง ป้องกันและควบคุมโรคอหิวาต์แอฟริกาในสุกร
สําหรับแผนเตรียมความพร้อมรับมือโรคอหิวาต์แอฟริกาในสุกรของประเทศไทย ที่มีระยะการดําเนินการ 3 ระยะ ประกอบด้วย 1) ระยะก่อนเผชิญเหตุการระบาด 2) ระยะเผชิญเหตุการระบาด และ 3) ระยะหลังเผชิญเหตุการระบาด ซึ่งมีแนวทางในการดําเนินการใน 8 มาตรการ คือ 1) การบริหารจัดการและขับเคลื่อนมาตรการ 2) การป้องกันโรคเข้าประเทศเชิงบูรณาการ 3) การเพิ่มประสิทธิภาพการป้องกันโรคเข้าฟาร์ม 4) การเพิ่มประสิทธิภาพการเฝ้าระวังโรค 5) การพัฒนาการตรวจวินิจฉัยและสร้างเครือข่ายทางห้องปฏิบัติการ 6) การพัฒนาการควบคุมโรค 7) การเพิ่มศักยภาพในการสื่อสารความเสี่ยง และ 8) การจัดการฟื้นฟูเกษตรกร
ทั้งนี้ กรมปศุสัตว์ได้ดําเนินการตรวจยึดผลิตภัณฑ์และผลการตรวจพบสารพันธุกรรมของโรคอหิวาต์แอฟริกาในสุกรของด่านกักกันสัตว์ทั่วประเทศ (ข้อมูลระหว่างวันที่ 20 ก.ย. 2561 - 27 ก.พ. 2562) สามารถตรวจยึดได้ที่สนามบินนานาชาติแม่ฟ้าหลวง สนามบินนานาชาติภูเก็ต สนามบินนานาชาติสุราษฎร์ธานี และสนามบินนานาชาติอู่จะเภา มีจํานวนรวม 209 ครั้ง ปริมาณ 5,766 กิโลกรัม มีจํานวนส่งตรวจ 331 ตัวอย่าง มีผลการตรวจที่ให้ผลบวก จํานวน 22 ตัวอย่าง
"อย่างไรก็ตาม ถึงแม้ว่าโรคอหิวาต์แอฟริกาในสุกรจะไม่ติดต่อมาถึงคน แต่โรคดังกล่าวยังไม่มีวัคซีนในการป้องกันโรค ไม่มียาในการรักษา เชื้อมีความคงทนในสิ่งแวดล้อม และมีอัตราการตายของสุกรสูง สุกรที่ป่วยแล้วไม่ตายจะเป็นพาหะตลอดชีวิต แต่กระทรวงเกษตรฯ ขอยืนยันว่าจะมุ่งดําเนินการควบคุมและป้องกันการเกิดโรคหรือการนําเข้าสุกร เพื่อไม่ให้กระทบต่อภาคอุตสาหกรรมสุกรของประเทศไทยต่อไป" นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สมาชิก กอช. ที่เป็นแรงงานนอกระบบ หรือประกอบอาชีพอิสระไม่มีนายจ้าง ได้รับผลกระทบโควิด-19 ลงทะเบียนรับเงินเยียวยา 5,000 บาท เริ่ม 28 มีนาคมนี้!
วันศุกร์ที่ 27 มีนาคม 2563
สมาชิก กอช. ที่เป็นแรงงานนอกระบบ หรือประกอบอาชีพอิสระไม่มีนายจ้าง ได้รับผลกระทบโควิด-19 ลงทะเบียนรับเงินเยียวยา 5,000 บาท เริ่ม 28 มีนาคมนี้!
กอช. แนะสมาชิก กอช. ที่เป็นแรงงานนอกระบบ หรือประกอบอาชีพอิสระที่ไม่มีนายจ้าง ได้รับผลกระทบจากการแพร่ระบาดของไวรัสโคโรนา (COVID-19) ที่มีคุณสมบัติตามหลักเกณฑ์ที่กระทรวงการคลังกําหนด จะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน
กองทุนการออมแห่งชาติ หรือ กอช. แนะสมาชิก กอช. ที่เป็นแรงงานนอกระบบ หรือประกอบอาชีพอิสระที่ไม่มีนายจ้าง ได้รับผลกระทบจากการแพร่ระบาดของไวรัสโคโรนา (COVID-19) ที่มีคุณสมบัติตามหลักเกณฑ์ที่กระทรวงการคลังกําหนด จะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน (เมษายน – มิถุนายน 2563) โดยเปิดให้ลงทะเบียนตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป ผ่านเว็บไซต์ เราไม่ทิ้งกัน “www.เราไม่ทิ้งกัน.com”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า จากมาตรการดูแลและเยียวยาผลกระทบจากไวรัสโคโรนา (COVID-19) ต่อเศรษฐกิจไทยทั้งทางตรงและทางอ้อม ระยะที่ 2 ตามที่คณะรัฐมนตรีได้มีมติเห็นชอบแล้วเมื่อวันที่ 24 มีนาคม 2563 นั้น สมาชิก กอช. ที่เป็นแรงงานนอกระบบ หรือประกอบอาชีพอิสระที่ไม่มีนายจ้าง ได้รับผลกระทบจากการแพร่ระบาดของไวรัสโคโรนา (COVID-19) สามารถลงทะเบียนได้ ตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป ผ่านเว็บไซต์ เราไม่ทิ้งกัน “www.เราไม่ทิ้งกัน.com” โดยจะเปิดให้ลงทะเบียนตลอด 24 ชั่วโมง ผ่านระบบคอมพิวเตอร์ หรือโทรศัพท์มือถือของตนเอง เพื่อระบบจะได้แจ้งผลการลงทะเบียนและสิทธิตามมาตรการให้ผู้ลงทะเบียนผ่านทางข้อความ SMS ในส่วนของการรับเงินเยียวยาจะสามารถรับได้ 2 ช่องทาง ได้แก่ ช่องทางแรก ผ่านบัญชีธนาคารที่มีชื่อและนามสกุลเจ้าของบัญชีตรงกับชื่อและนามสกุลที่นํามาลงทะเบียน หรือ ช่องทางพร้อมเพย์ที่ผูกกับเลขบัตรประจําตัวประชาชน เท่านั้น
ทั้งนี้ ผู้ที่ลงทะเบียนและผ่านการตรวจสอบคุณสมบัติตามหลักเกณฑ์ที่กระทรวงการคลังกําหนดจะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน (เมษายน – มิถุนายน 2563)
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-นายกรัฐมนตรีมอบหมาย รมต.นร ออมสิน เป็นประธานฟังเทศน์มหาชาติเวสสันดรชาดก เนื่องในสัปดาห์เผยแพร่พระพุทธศาสนาวันอาฬหบูชาและวันเข้าพรรษา
วันศุกร์ที่ 7 กรกฎาคม 2560
นายกรัฐมนตรีมอบหมาย รมต.นร ออมสิน เป็นประธานฟังเทศน์มหาชาติเวสสันดรชาดก เนื่องในสัปดาห์เผยแพร่พระพุทธศาสนาวันอาฬหบูชาและวันเข้าพรรษา
นายกรัฐมนตรีมอบหมาย รมต.นร ออมสิน เป็นประธานฟังเทศน์มหาชาติเวสสันดรชาดก เนื่องในสัปดาห์เผยแพร่พระพุทธศาสนาวันอาฬหบูชาและวันเข้าพรรษา
วันนี้ (7 กรกฎาคม 2560) เวลา 13.00 น. ณ ศาลาการเปรียญ วัดมหาธาตุยุวราชรังสฤษฎิ์ (ท่าพระจันทร์) เขตพระนคร กรุงเทพมหานคร พลเอก ประยุทธ์ จันทร์โอชา นายกรัฐมนตรีมอบหมายนายออมสิน ชีวะพฤกษ์ รัฐมนตรีประจําสํานักนายกรัฐมนตรีเป็นประธานฟังเทศน์มหาชาติเวสสันดรชาดก เนื่องในสัปดาห์เผยแพร่พระพุทธศาสนาวันอาฬหบูชาและวันเข้าพรรษา ประจําปีพุทธศักราช 2560
----------------------------------
รัฐบาลไทย-ข่าวทำเนียบรัฐบาล-ทส.ทุ่ม 445 ล้าน จ้างงานประชาชน ช่วยคนตกงานจากโควิด-19
วันพฤหัสบดีที่ 25 มิถุนายน 2563
ทส.ทุ่ม 445 ล้าน จ้างงานประชาชน ช่วยคนตกงานจากโควิด-19
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานแถลงข่าว "โครงการจ้างงานให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด-19" ทุ่มงบประมาณ 445,176,000 บาท จ้างงาน 16,488 อัตรา อัตราละ 9,000
ทส.ทุ่ม 445 ล้าน จ้างงานประชาชน ช่วยคนตกงานจากโควิด-19
วันนี้ (25 มิ.ย. 63) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานแถลงข่าว "โครงการจ้างงานให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด-19" ทุ่มงบประมาณ 445,176,000 บาท จ้างงาน 16,488 อัตรา อัตราละ 9,000 บาทต่อเดือน ระยะเวลาการจ้าง 3 เดือน ตั้งแต่วันที่ 1 กรกฎาคม - 30 กันยายน 2563 เพื่อช่วยเหลือประชาชนที่ตกงาน และเปิดโอกาสให้ประชาชนในพื้นที่นั้นได้เข้ามามีส่วนร่วมในการอนุรักษ์และดูแลทรัพยากรธรรมชาติและสิ่งแวดล้อม ก่อให้เกิดศักยภาพในการขับเคลื่อนนโยบายเร่งด่วน เพื่อแก้ไขปัญหาความเดือดร้อนของประชาชนได้อย่างมีประสิทธิภาพมากขึ้น โดยมีคณะผู้บริหาร ทส. เข้าร่วมการแถลงข่าว ณ ห้องประชุม 101 และบริเวณชั้น 1 กระทรวงทรัพยากรธรรมชาติและสิ่งแวดล้อม
นายวราวุธ ศิลปอาชา กล่าวว่า สําหรับการจ้างงานทั้งหมด แบ่งเป็น 4 หน่วยงาน คือ 1.สํานักงานปลัดกระทรวงทรัพยากรธรรมชาติและสิ่งแวดล้อม ในโครงการ 1 คน 1 ตําบล ร่วมใจฟื้นฟูทรัพยากรธรรมชาติและสิ่งแวดล้อม จํานวน 7,225 อัตรา 2.กรมป่าไม้ ทําหน้าที่ลูกจ้างผู้ช่วยงานเจ้าหน้าที่ป่าไม้ในการปฏิบัติงานตามนโยบาย คทช. ในการสํารวจการครอบครองที่ดินในพื้นที่ป่าสงวนแห่งชาติ และโครงการจ้างงานประชาชนเพื่อฟื้นฟูป่าหลังถูกไฟไหม้ "สร้างป่า สร้างงาน สร้างรายได้" จํานวน 5,058 อัตรา 3.กรมอุทยานแห่งชาติ สัตว์ป่า และพันธุ์พืช ทําหน้าที่ลูกจ้างผู้ช่วยเหลือเจ้าหน้าที่พิทักษ์ป่า ปรับปรุงฟื้นฟูแหล่งน้ําเพื่อเป็นแหล่งน้ําแหล่งอาหารของสัตว์ป่า จํานวน 3,500 อัตรา 4.กรมทรัพยากรทางทะเลและชายฝั่ง ในโครงการจ้างสํารวจพื้นที่ใช้ประโยชน์ในเขตป่าชายเลน จํานวน 675 อัตรา
นอกจากนี้ ยังได้แถลงข่าวในประเด็นการเปิดอุทยานแห่งชาติ โดยบริหารการท่องเที่ยวแบบ New normal ในวันที่ 1 กรฎาคม 2563 นี้ ซึ่งมีอุทยานแห่งชาติที่เปิดทุกแหล่งท่องเที่ยว จํานวน 64 แห่ง และอุทยานแห่งชาติที่เปิดให้เที่ยวบางส่วน 63 แห่ง และต้องจองล่วงหน้าผ่านแอพพลิเคชั่น QueQ ก่อนการท่องเที่ยว
สําหรับประเด็นการรื้อถอนอาคาร บอมเบย์เบอร์มา รมว.ทส. ได้กล่าวขอโทษพี่น้องชาวจังหวัดแพร่ และจะไม่ให้เหตุการณ์เช่นนี้เกิดขึ้นอีก รวมถึงขอยืนยันว่าไม้สักจากการรื้อถอน ยังอยู่ครบถ้วน มีเจ้าหน้าที่เฝ้าระวังตลอด 24 ชั่วโมง ไม่ได้ถูกนําไปขายตามที่มีการกล่าวหาในโลกโซเชียลแต่อย่างใด ทั้งนี้ ได้ประสานกับกรมอุทยานฯ หน่วยงานที่เกี่ยวข้องและชาวจังหวัดแพร่ในการหารือร่วมกันฟื้นฟูอาคารหลังนี้กลับมาขึ้นใหม่ มั่นใจจะฟื้นฟูอาคารแห่งนี้กลับมาได้มากกว่า 90 เปอร์เซ็นต์ และฝากให้ทุกหน่วยงานในสังกัด สํารวจอาคารเก่าที่มีคุณค่า ว่าหากต้องซ่อมแซมจะมีแนวทางการซ่อมแซมอย่างไร ต้องหารือหน่วยงานใดบ้าง ซึ่งจะรับฟังความคิดเห็นของประชาชนในพื้นที่ประกอบด้วย
รัฐบาลไทย-ข่าวทำเนียบรัฐบาล-สธ. - พม. จับมือสร้างทักษะสุขภาพจิต ดูแลกลุ่มเปราะบาง -ประสบปัญหาทางสังคม
วันจันทร์ที่ 23 กันยายน 2562
สธ. - พม. จับมือสร้างทักษะสุขภาพจิต ดูแลกลุ่มเปราะบาง -ประสบปัญหาทางสังคม
กระทรวงสาธารณสุข จับมือกระทรวงการพัฒนาสังคมและความมั่นคงของมนุษย์ สร้างทักษะและความรู้ด้านสุขภาพจิต แก่บุคลากรของกระทรวงการพัฒนาสังคมฯ ดูแลกลุ่มเปราะบาง-ผู้ประสบปัญหาทางสังคม
สธ. - พม. จับมือสร้างทักษะสุขภาพจิต ดูแลกลุ่มเปราะบาง -ประสบปัญหาทางสังคม
กระทรวงสาธารณสุข จับมือกระทรวงการพัฒนาสังคมและความมั่นคงของมนุษย์ สร้างทักษะและความรู้ด้านสุขภาพจิต แก่บุคลากรของกระทรวงการพัฒนาสังคมฯ ดูแลกลุ่มเปราะบาง-ผู้ประสบปัญหาทางสังคม
วันนี้ (23 กันยายน 2562) ที่ศูนย์แถลงข่าวรัฐบาล ตึกนารีสโมสร ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ เป็นพยานการลงนามความร่วมมือ ระหว่างกระทรวงสาธารณสุข โดย นายแพทย์สุขุม กาญจนพิมาย ปลัดกระทรวงสาธารณสุข และนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ เพื่อส่งเสริมความร่วมมือเสริมสร้างทักษะเพิ่มความรู้ด้านสุขภาพจิตให้กับบุคลากรของกระทรวงการพัฒนาสังคมและความมั่นคงมนุษย์
นายอนุทินกล่าวว่า กระทรวงสาธารณสุขและกระทรวงการพัฒนาสังคมฯ เป็นกระทรวงด้านสังคมที่ดูแลประชาชนตั้งแต่อยู่ในครรภ์จนถึงวาระสุดท้ายของชีวิต โดยกระทรวงสาธารณสุขรับผิดชอบดูแลสุขภาวะด้านร่างกายและจิตใจ ส่วนกระทรวงการพัฒนาสังคมฯ จะเน้นดูแลกลุ่มเปราะบางและกลุ่มที่ประสบปัญหาทางสังคม แม้จะเป็นกระทรวงด้านสังคมแต่ก็มีส่วนสําคัญที่จะช่วยพัฒนาเศรษฐกิจของประเทศให้มีความมั่นคง เพราะเมื่อประชาชนมีสุขภาพแข็งแรงทั้งกาย-ใจ ผลผลิตที่ได้จะมีพลังมหาศาลช่วยสร้างเศรษฐกิจของประเทศให้มั่นคงแข็งแรง
“ความร่วมมือของ 2 กระทรวงสาธารณสุข ครั้งนี้จะก่อให้เกิดประโยชน์ต่อประชาชนและสังคมไทยอย่างมาก ที่จะช่วยกันดูแลประชาชนที่ไม่ได้โชคดีหรือขาดโอกาส กระทรวงสาธารณสุขมีบุคลากรเชี่ยวชาญ ทางกระทรวงการพัฒนาสังคมฯ เข้าถึงประชาชน นับเป็นตัวอย่างการทํางานแบบบูรณาการ ที่จะร่วมกันดูแลสุขภาพประชาชนให้ดีที่สุด ลดการเจ็บป่วยทั้งกายและใจ” นายอนุทินกล่าว
โดยความร่วมมือครั้งนี้ บุคคลการของกระทรวงการพัฒนาสังคมฯ จะได้รับการพัฒนาต่อยอดความรู้และทักษะด้านจิตวิทยา เพิ่มทักษะดูแลกลุ่มเป้าหมายที่มีอาการทางจิต มีแนวทางการฟื้นฟูสภาพจิตใจที่ชัดเจน ดูแลจิตใจของกลุ่มเป้าหมายได้อย่างใกล้ชิด เพื่อคุณภาพชีวิตที่ดีขึ้นของผู้ประสบปัญหาทางสังคม ซึ่งผู้ได้รับการอบรมสามารถแลกเปลี่ยนความรู้ให้บุคลากรอื่น ๆ ในหน่วยงานได้ โดยกระทรวงสาธารณสุขสนับสนุนวิทยากรให้ความรู้และเพิ่มพูนทักษะด้านจิตวิทยา และด้านที่เกี่ยวข้องอย่างครอบคลุม รวมทั้งจัดจิตแพทย์ในพื้นที่ให้เป็นที่ปรึกษาแก่เจ้าหน้าที่ของสถานสงเคราะห์เพื่อช่วยเหลือกลุ่มเป้าหมายที่มีอาการทางจิตต่อไป
****************************** 23 กันยายน 2562
************************************
รัฐบาลไทย-ข่าวทำเนียบรัฐบาล-ยธ.ปรับปรุงกฎหมายเพิ่มประสิทธิภาพ การแก้ไขปัญหาในพื้นที่จังหวัดชายแดนภาคใต้
วันอังคารที่ 4 เมษายน 2560
ยธ.ปรับปรุงกฎหมายเพิ่มประสิทธิภาพ การแก้ไขปัญหาในพื้นที่จังหวัดชายแดนภาคใต้
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการพัฒนานโยบายและประสานงานกระบวนการยุติธรรมจังหวัดชายแดนภาคใต้ ครั้งที่ ๑/๒๕๖๐
เมื่อวันอังคารที่ ๔ เมษายน ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการพัฒนานโยบายและประสานงาน
กระบวนการยุติธรรมจังหวัดชายแดนภาคใต้ ครั้งที่ ๑/๒๕๖๐
เพื่อพิจารณาแก้ไขเนื้อหาร่างมาตรา ๒๑ แห่งพระราชบัญญัติการรักษาความมั่นคง
ภายในราชอาณาจักร พ.ศ. ๒๕๕๑
ให้ตอบสนองต่อการปฏิบัติงานของเจ้าหน้าที่ที่เกิดข้อจํากัดในทางปฏิบัติ
ทั้งในเรื่องพื้นที่ของบังคับใช้กฎหมาย และความชัดเจนในการดําเนินการกับผู้ก่อเหตุ
ทั้งนี้เพื่อเป็นมาตรการเสริมประสิทธิภาพในการนําไปแก้ไขปัญหาและสนับสนุน
ให้เกิดกระบวนการสันติภาพในพื้นที่จังหวัดชายแดนภาคใต้
โดยสอดคล้องกับสถานการณ์ สภาพพื้นที่ และความต้องการของประชาชน
โดยมีนายวิทยา สุริยะวงค์ รองปลัดกระทรวงยุติธรรม
พร้อมด้วยผู้แทนจากหน่วยงานที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-“บิ๊กบี้” ย้ำ กระตุ้นเยาวชนมีงานทำรับ Future of Work ไทยเจ้าภาพแข่งขันฝีมือแรงงานอาเซียนปี ๖๑
วันจันทร์ที่ 11 กันยายน 2560
“บิ๊กบี้” ย้ํา กระตุ้นเยาวชนมีงานทํารับ Future of Work ไทยเจ้าภาพแข่งขันฝีมือแรงงานอาเซียนปี ๖๑
รมว.แรงงาน เปิดการประชุมคณะกรรมการจัดงานแข่งขัน ครั้งที่ ๑ ในการแข่งขันฝีมือแรงงานอาเซียน ครั้งที่ ๑๒ ย้ํา  กระตุ้นเยาวชนเตรียมความพร้อมรองรับการทํางานในอนาคต (Future of Work)
รมว.แรงงาน เปิดการประชุมคณะกรรมการจัดงานแข่งขัน ครั้งที่ ๑ ในการแข่งขันฝีมือแรงงานอาเซียน ครั้งที่ ๑๒ ย้ํา กระตุ้นเยาวชนเตรียมความพร้อมรองรับการทํางานในอนาคต (Future of Work) ประเทศไทยเป็นเจ้าภาพจัดการแข่งขันฝีมือแรงงานอาเซียน ครั้งที่ ๑๒ ระหว่างวันที่ ๒๖ ส.ค. – ๔ ก.ย.๖๑
พลเอก ศิริชัย ดิษฐกุล รัฐมนตรีว่าการกระทรวงแรงงานกล่าวภายหลังเป็นประธานเปิดการประชุมคณะกรรมการจัดงานแข่งขัน ครั้งที่ ๑ ในการแข่งขันฝีมือแรงงานอาเซียน ครั้งที่ ๑๒ ณ โรงแรมดุสิตธานี หัวหิน อําเภอชะอํา จังหวัดเพชรบุรี ว่า ประเทศไทยจะเป็นเจ้าภาพจัดการแข่งขันฝีมือแรงงานอาเซียนครั้งที่ ๑๒ ระหว่างวันที่ ๒๖ สิงหาคม – ๔ กันยายน ๒๕๖๑ ณ ศูนย์แสดงสินค้าและการประชุมอิมแพ็ค เมืองทองธานี ซึ่งกระทรวงแรงงาน โดยกรมพัฒนาฝีมือแรงงานได้เตรียมการประชุมของคณะกรรมการจัดงานแข่งขันฝีมือแรงงานอาเซียน ในวันนี้เป็นการประชุมครั้งแรกของคณะกรรมการฯ โดยได้เชิญสมาชิกของประเทศอาเซียน ซึ่งมีผู้แทนจากประเทศสมาชิกอาเซียน เข้าร่วมการประชุมรวมทั้งสิ้น ๑๐ ประเทศ ประมาณ ๔๐ คน สาระสําคัญในการประชุมเป็นการกําหนดยุทธศาสตร์การจัดงาน รวมทั้งจะได้หารือร่วมกันเกี่ยวกับการปรับปรุงแก้ไขสาขาใดบ้างในการแข่งขัน ส่วนการประชุมเจ้าหน้าที่ระดับเทคนิคจะมีขึ้นในเดือนกุมภาพันธ์ ๒๕๖๑
รัฐมนตรีว่าการกระทรวงแรงงาน กล่าวต่อว่า การจัดงานแข่งขันฝีมือแรงงานอาเซียนในครั้งนี้ จะเป็นประโยชน์ต่อการสร้างแรงบันดาลใจและกระตุ้นให้เยาวชนของประเทศสมาชิกอาเซียนได้รับการพัฒนาทักษะฝีมือที่สูงขึ้น เพื่อรองรับการเปลี่ยนแปลงด้านอาชีพและโครงสร้างประชากร การเตรียมงานที่จะทําในอนาคต (Future of Work) ให้มีความพร้อม โดยเฉพาะเทคโนโลยีชั้นสูงที่ทุกประเทศอาเซียนต้องร่วมมือกัน ซึ่งหากเยาวชนมีความพร้อม ก็จะสามารถปรับตัว และเพิ่มขีดความสามารถของกําลังแรงงานในประเทศนั้นๆ ด้วย สําหรับการแข่งขันฝีมือแรงงานอาเซียน ครั้งที่ 12 จะแบ่งเป็น 6 กลุ่มอาชีพ ได้แก่ ๑) เทคโนโลยีอุตสาหกรรมการผลิต ๒) เทคโนโลยีการสื่อสาร ๓) แฟชั่นและครีเอทีฟ ๔) ขนส่งและโลจิสติกส์ ๕) เทคโนโลยีก่อสร้างและอาคาร และ ๖) บริการส่วนบุคคลและสังคม
---------------------------------------
กองเผยแพร่และประชาสัมพันธ์
๑๑ กันยายน ๒๕๖๐
ชนินทร เพ็ชรทับ - ข่าว
สมภพ ศีลบุตร - ภาพ
รัฐบาลไทย-ข่าวทำเนียบรัฐบาล-สธ.เร่งสำรวจและซ่อมแซมสถานบริการที่เสียหายจากพายุ เผยทุกแห่งเปิดบริการได้ตามปกติ
วันอาทิตย์ที่ 26 มีนาคม 2560
สธ.เร่งสํารวจและซ่อมแซมสถานบริการที่เสียหายจากพายุ เผยทุกแห่งเปิดบริการได้ตามปกติ
กระทรวงสาธารณสุข  เร่งสํารวจและซ่อมแซมสถานบริการ ที่ความเสียหาย จากพายุฤดูร้อน พร้อมมอบกรมสนับสนุนและบริการสุขภาพ สํารวจซ่อมแซมอุปกรณ์การแพทย์  ส่วนที่รพ.ทุ่งศรีอุดม จ.อุบลราชธานี หลังประสบภัยพายุสามารถเปิดบริการได้ตามปกติ
วันนี้(26 มีนาคม 2560) นายแพทย์เกียรติภูมิ วงศ์รจิต รองปลัดกระทรวงสาธารณสุข ในฐานะโฆษกกระทรวงสาธารณสุข ให้สัมภาษณ์ว่า ขณะนี้หลายพื้นที่เสี่ยงประสบภัยจากพายุฤดูร้อน ล่าสุดได้รับรายงานมีโรงพยาบาลประสบภัย 1แห่งคือ รพ.ทุ่งศรีอุดม จ.อุบลราชธานี เหตุเกิดเมื่อเวลาประมาณ 16.45 น.ของวันที่ 25 มี.ค.60 ทําให้ห้องคลอด ห้องแลป และห้องผู้ป่วยนอก ได้รับความเสียหายในบางส่วน ส่วนที่พักพนักงาน โรงจอดรถยนต์ได้รับความเสียหายไม่มาก ในส่วนของห้องอุบัติเหตุและฉุกเฉิน สามารถเปิดได้ตามปกติ ไม่มีเจ้าหน้าที่และผู้ป่วยได้รับบาดเจ็บ ระบบประปาและไฟฟ้าสามารถใช้การได้ตามปกติ
ทั่งนี้ได้สั่งการให้กรมสนับสนุนบริการสุขภาพ เข้าตรวจสอบอุปกรณ์ที่เสียหาย ซ่อมแซมกลับมาใช้ให้เร็วที่สุด พร้อมกําชับให้สถานบริการในสังกัดที่เสี่ยง ตรวจสอบความแข็งแรงของตัวอาคาร หลังคา ป้ายประกาศ ไฟส่องสว่าง อุปกรณ์ เครื่องมือแพทย์ ตรวจสอบระบบระบายน้ํา พร้อมเตรียมสถานที่ขนย้ายเวชภัณฑ์ เครื่องมือแพทย์ สํารองทรัพยากรต่างๆ ที่มีความจําเป็นต่อการจัดบริการประชาชนให้เพียงพอ เช่น ยา-เวชภัณฑ์ ระบบสํารองไฟ สํารองน้ํามัน ออกซิเจน เตรียมแผนการจัดบริการนอกสถานที่และแผนการเคลื่อนย้ายผู้ป่วย กรณีอาคารบริการหรือสาธารณูปโภคได้รับความเสียหายจนไม่สามารถให้บริการได้ โดยให้ประสานโรงพยาบาลข้างเคียงร่วมจัดบริการ
ขอให้ประชาชนในพื้นที่เสี่ยง ติดตามสถานการณ์จากกรมอุตุนิยมวิทยาอย่างใกล้ชิด หลีกเลี่ยงเข้าใกล้สิ่งก่อสร้างที่อาจเป็นอันตรายขณะเกิดพายุลมแรง เช่น ป้ายโฆษณา ต้นไม้ใหญ่ และหากบาดเจ็บ หรือเจ็บป่วยฉุกเฉิน โทรแจ้งขอความช่วยเหลือด้านการแพทย์ได้ที่หมายเลข 1669
รัฐบาลไทย-ข่าวทำเนียบรัฐบาล-กรุงเทพมหานครเป็นจุดหมายปลายทางการท่องเที่ยวอันดับ 1 ของเอเชียแปซิฟิก
วันศุกร์ที่ 19 พฤษภาคม 2560
กรุงเทพมหานครเป็นจุดหมายปลายทางการท่องเที่ยวอันดับ 1 ของเอเชียแปซิฟิก
ประเทศไทยเป็นแหล่งท่องเที่ยวยอดนิยมของคนทั่วโลก รัฐบาลจึงเร่งจัดระเบียบร้านอาหารริมทางซึ่งมีชื่อเสียงและเป็นหนึ่งในสิ่งดึงดูดใจนักท่องเที่ยว ให้มีคุณภาพดียิ่งขึ้น
ต่อจากนี้ไป ขอเชิญรับฟังไทยคู่ฟ้า ครับ
จากความพยายามอย่างต่อเนื่องของรัฐบาลที่จะยกระดับมาตรฐานการท่องเที่ยว ส่งผลให้กรุงเทพมหานครได้รับการจัดอันดับเป็นจุดหมายปลายทางยอดนิยมอันดับ 1 ของภูมิภาคเอเชียแปซิฟิก จากผลสํารวจของมาสเตอร์การ์ด โดยในปีที่ผ่านมามีนักท่องเที่ยวเข้ามาทั้งสิ้น 19.3 ล้านคน จากทั้งหมด 339.2 ล้านคนที่เข้ามาในภูมิภาค พร้อมทั้งครองสถิติเป็นเมืองที่นักท่องเที่ยวค้างคืนมากที่สุด คือ 87.6 ล้านคืน และเป็นอันดับ 2 ของเมืองที่นักท่องเที่ยวใช้จ่ายมากที่สุดรองจากสิงคโปร์ ทั้งนี้ นายกรัฐมนตรีได้กําชับให้กระทรวงการท่องเที่ยวและกีฬาประสานงานกับกรุงเทพมหานคร เพื่อผลักดันนโยบายจัดระเบียบพื้นที่และส่งเสริมอาหารริมทางในกรุงเทพฯ เช่น ถ.เยาวราชและ ถ.ข้าวสาร ให้มีชื่อเสียงระดับโลกอย่างเป็นรูปธรรมโดยเร็ว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี